

ประกาศองค์การบริหารส่วนตำบลเขากระปุก

เรื่อง การมอบอำนาจของเจ้าพนักงานท้องถิ่นให้พนักงานส่วนตำบลปฏิบัติราชการแทน

เพื่อให้การบริหารราชการขององค์การบริหารส่วนตำบลเขากระปุก เป็นไปด้วยความเรียบร้อย รวดเร็ว คล่องตัว ลดขั้นตอนและระยะเวลาการพิจารณาสั่งการ ในเรื่องเกี่ยวกับการบริการประชาชนโดยตรง อาศัยอำนาจตามความในมาตรา 59 (6) และมาตรา 60 วรรคห้า แห่งพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม ประกอบกับมาตรา 43 แห่งพระราชบัญญัติรักษาความสะอาด  
และความเป็นระเบียบเรียบร้อยของบ้านเมือง พ.ศ.2535 และที่แก้ไขเพิ่มเติม จึงมอบอำนาจให้  
ปลัดองค์การบริหารส่วนตำบลเขากระปุก ปฏิบัติราชการแทนนายกองค์การบริหารส่วนตำบลเขากระปุก ในการเปรียบเทียบและดำเนินคดี ตามมาตรา 48 แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง พ.ศ.2535 และที่แก้ไขเพิ่มเติม

จึงประกาศมาเพื่อทราบโดยทั่วกัน

ประกาศ ณ วันที่ 27 มีนาคม พ.ศ. 2563

ธีรพงษ์ เอี่ยมสะอาด

(นายธีรพงษ์ เอี่ยมสะอาด)

นายกองค์การบริหารส่วนตำบลเขากระปุก

เจ้าพนักงานท้องถิ่น